《定道德经为六十四章漫书所得八首 其五》
明代·郭之奇

忠信薄于礼，道德如追蠡。将除愚乱因，应向薄华洗。

万有生于无，万无归一柢。昔之得一者，仁义犹稊米。

侯王孤寡身，玉石藏真体。道隐无名，德至无声。若昧若谷，乃冲乃盈。

冲气为和，万物以成。知足之足，无寡无倾。牖窥天见，郊却马鸣。

损之又损，无为无行。百姓之心，圣人之情。民注耳目，圣浑聪明。

十三生死地，出死而入生。死生犹断绝，何况辱与荣。

前之大笑者，毋为乱首惊。夫惟道德贞，以为天下正。

作者简介：郭之奇（1607年－1662年），字仲常，号菽子，又号正夫、玉溪。广东揭阳县榕城东门（今广东揭阳市榕城区）人。为南明大臣，历任南明文渊阁大学士加太子太保（相当宰相）兼吏部尚书、兵部尚书，率军转战闽粤滇黔抗清，于顺治十八年（1661年）在广西桂林为清将韦永福所俘，翌年殉国。清乾隆四十一年（1776年）追谥忠节。